ΚΑΝΟΝΙΣΜΟΣ (ΕΟΚ) αριθ. 312/76 ΤΟΥ ΣΥΜΒΟΥΛΙΟΥ της 9ης Φεβρουαρίου 1976 περί τροποποιήσεως των διατάξεων περί των συνδικαλιστικών δικαιωμάτων των εργαζομένων, που περιλαμβάνονται στον κανονισμό (ΕΟΚ) αριθ.1612/68 "περί της ελεύθερης κυκλοφορίας των εργαζομένων εντός της Κοινότητος" ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 49, την πρόταση της Επιτροπής, τη γνώμη της Συνελεύσεως,(1) τη γνώμη της Οικονομικής και Κοινωνικής Επιτροπής,(2) Εκτιμώντας: ότι στο άρθρο 8 του κανονισμού (ΕΟΚ) αριθ. 1612/68 του Συμβουλίου, της 15ης Οκτωβρίου 1968 "περί της ελεύθερης κυκλοφορίας των εργαζομένων εντός της Κοινότητος"(3) πρέπει να διευκρινισθεί ότι οι εργαζόμενοι υπήκοοι ενός Κράτους μέλους απολαύουν ίσης μεταχειρίσεως κατά την άσκηση των συνδικαλιστικών δικαιωμάτων, και όσον αφορά την κατάληψη θέσεων διοικήσεως ή διευθύνσεως μιας συνδικαλιστικής οργανώσεως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 8 του κανονισμού (ΕΟΚ) αριθ. 1612/68 τροποποιείται ως ακολούθως: 1. Στην παράγραφο 1 εδάφιο πρώτο πρώτη πρόταση, μετά την φράση δικαίωμα ψήφου προστίθενται τα ακόλουθα: " και την κατάληψη θέσεων διοικήσεως ή διευθύνσεως μιας συνδικαλιστικής οργανώσεως." 2. Η παράγραφος 2 καταργείται. Άρθρο 2 Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 9 Φεβρουαρίου 1976.

[Source: multi_eurlex | Tokens: 1500]